એશિયા કપ હોકી ટૂર્નામેન્ટમાં ભારત અને પાકિસ્તાનની ટીમો સામ-સામે થઇ હતી, જેમાં ભારતે પાકિસ્તાનને 3-1થી હરાવી ગ્રૂપમાં પહેલા નંબરે સ્થાન મેળવ્યું છે. ઉલ્લેખનીય છે કે, ભારતે પોતાની પહેલી મેચમાં જાપાનને 5-1થી માત આપી હતી અને બીજી મેચમાં બાંગ્લાદેશની ટીમને 7-0થી હરાવી ગ્રૂપમાં ટોપ સ્થાન મેળવ્યું હતું. આ પહેલાં ભારત અને પાકિસ્તાનની ટીમો હોકી વર્લ્ડ લિગ સેમિ-ફાઇનલમાં લંડનમાં સામ-સામે થઇ હતી, આ મેચમાં પણ ભારતે પાકિસ્તાનને માત આપી હતી અને હવે બીજી વાર એશિયા કપમાં ભારતે પાકિસ્તાનને હરાવ્યું છે.